钦定古今图书集成/明伦汇编/官常典/第795卷 > 张岩叟
## 钦定古今图书集成/明伦汇编/官常典/第795卷 > 张岩叟

按《金史张大节传》：“岩叟，字孟弼，大节子也。大定十九
年进士，调葭州司候判官，再除雄州观察判官，补尚
书省令史，除大理评事，再迁监察御史，同知河东北
路转运使事，中都路都转运副使，刑部员外郎，沂州
刺史，以父忧去官，起复大理少卿，河北东西大名等
路按察转运副使，累迁刑部侍郎，兼夔王傅，太常卿”
兼国子祭酒。大安三年，朝廷欲塞诸城门以为兵备，
集三品官议于尚书省。岩叟曰：“塞门所以受兵，是任
城而不任人。莫若遣兵择将，背城疾战。”时议多之。除
镇西军节度使，移定国军。贞祐二年，改昭义，复移沁
南。逾年，按察司言其年老不任边要，乃致仕，退寓洛
阳，卒。